महिला कृषक तकनीक के वैज्ञानिक डॉ. चद्रजीत सिंह ने जानकारी दी कि खरीफ के मौसम में सबसी बडी समस्या खरपतवार, दीमक और कीड़े की होती है और यदि कृषक बहनें और किसान भाई इस समस्या से बचना चाहते हैं तो वर्षा ऋतु में घर के पीछे गढ्ढे (घूरे) में पिछ्ले साल के एकत्रित से गर्म गोबर को निकाल कर खेत में न डालें बल्कि अभी तुरंत घूरे को खोद कर गोबर को ज़मीन के ऊपर इकट्ठा कर ढेर बनायें और पानी से तर कर दें. लगभग 15 दिन बाद फिर इस घूरे को फिर सींचें. एक महिने से डेढ़ महिने में यह गोबर ठंडा हो जायेगा और इसमें से भाप निकलना बन्द हो जायेगी. तब इसे खेत में डालें. जिससे खेत में रुपये में 60-70 पैसे तक खरपतवार दीमक और कीड़ों की संख्या में कमी आ जायेगी.